2. ลักษณะการประกอบธุรกิจ

  บริษัท กู๊ดเยียร์ (ประเทศไทย) จำกัด (มหาชน) เป็นหนึ่งในสามของผู้นำในการผลิตยางรถยนต์
  และยางล้อเครื่องบิน ภายใต้ชื่อการค้า "กู๊ดเยียร์" บริษัทฯก่อตั้งขึ้นเมื่อวันที่ 25 กรกฎาคม
  พ.ศ. 2511 ด้วยทุนจดทะเบียน 60 ล้านบาท โดยมีวัตถุประสงค์เพื่อการผลิต จัดจำหน่าย
  และส่งออก ผลิตภัณฑ์ยางรถยนต์และยางล้อเครื่องบิน
  บริษัทมีความมุ่งมั่นที่จะผลิตสินค้าที่มีคุณภาพสูงสุด เพื่อตอบสนองความต้องการของผู้ใช้ทุกระดับ
  ดังจะเห็นได้ว่าผลิตภัณฑ์ของบริษัทเป็นที่ยอมรับของตลาดทั้งภายในประเทศและต่างประเทศเสมอมา

  ในปี 2512 บริษัทฯได้ทำข้อตกลงในด้านความช่วยเหลือทางเทคโนโลยีการผลิต และการบริหาร
  กับบริษัท กู๊ดเยียร์ไทร์แอนด์รับเบอร์ จำกัด ประเทศสหรัฐอเมริกา ต่อมาในปี 2513
  บริษัทฯได้รับการส่งเสริมการลงทุนจากคณะกรรมการส่งเสริมการลงทุน (B.O.I.)
  เป็นระยะเวลา 15 ปี
  โดยได้รับสิทธิประโยชน์ยกเว้นภาษีเงินได้จากกิจการผลิตและหล่อดอกยางเครื่องบิน เมื่อวันที่ 30
  มิถุนายน พ.ศ. 2521
  บริษัทฯได้รับอนุมัติให้นำหลักทรัพย์เข้าจดทะเบียนในตลาดหลักทรัพย์แห่งประเทศไทย
  จากการประชุมวิสามัญผู้ถือหุ้นครั้งที่ 2/2533 เมื่อวันที่ 28 มีนาคม 2533
  ได้มีมติให้บริษัทเพิ่มทุนจดทะเบียนจาก 60 ล้านบาท เป็น 74 ล้านบาท และเมื่อวันที่ 20
  เมษายน พ.ศ. 2537
  บริษัทฯได้จดทะเบียนแปรสภาพนิติบุคคลตามประมวลกฏหมายแพ่งและพาณิชย์เป็นนิติบุคคลตามพระราชบัญญัติบริษัทมหาชนจำกัด
  พ.ศ. 2535

  ตลอดเวลากว่า 30 ปี ที่ผ่านมา
  บริษัทฯได้รับความช่วยเหลือทั้งในด้านการบริหารองค์กรและการถ่ายทอดเทคโนโลยีการผลิตที่ทันสมัย
  จากบริษัทแม่ของบริษัท คือบริษัท กู๊ดเยียร์ ไทร์ แอนด์ รับเบอร์ จำกัด ประเทศสหรัฐอเมริกา
  เป็นอย่างดีตลอดมา โดยในส่วนของการบริหารงานและอำนาจในการควบคุมบริษัท นั้น ทางบริษัท
  กู๊ดเยียร์ ไทร์ แอนด์ รับเบอร์ จำกัด ประเทศสหรัฐอเมริกา
  ได้ส่งเจ้าหน้าที่ระดับสูงหมุนเวียนมาร่วมบริหารงานกับกลุ่มผู้ถือหุ้นของบริษัทอย่างมีประสิทธิภาพตลอดมา

ภาพรวมการประกอบธุรกิจ

ภาพรวมของอุตสาหกรรมยางรถยนต์ในปี 2545 ที่ผ่านมา ยางรถยนต์นั่งส่วนบุคคลมีการปรับตัวสูงขึ้น เนื่องจากภาวะอัตราดอกเบี้ยในประเทศมีการปรับลดลงอย่างต่อเนื่อง ประกอบกับค่ายรถยนต์ต่าง ๆ ได้นำรถยนต์รุ่นใหม่ ๆ ออกสู่ตลาด และยางรถยนต์ที่ผลิตภายในประเทศเป็นที่ยอมรับของตลาดต่างประเทศมากยิ่งขึ้น พิจารณาโดยรวมแล้ว ตลาดยางรถยนต์ภายในประเทศขยายตัวประมาณร้อยละ 4.9 หรือปริมาณขายเพิ่มขึ้นจาก 10.2 ล้านเส้นในปี 2544 มาเป็น 10.7 ล้านเส้นในปี 2545 หากพิจารณาตามกลุ่มลูกค้า จะพบว่า ลูกค้าตลาดทดแทนหดตัวลงจากปี 2544 ประมาณร้อยละ 1.7 เป็นการปรับตัวลดลงในกลุ่มยางรถบรรทุก เป็นส่วนใหญ่ ซึ่งลดลงประมาณร้อยละ 5.0 ในขณะที่ตลาดโรงงานประกอบรถยนต์ มีการปรับตัวสูงขึ้นถึงร้อยละ 26.1 โดยปรับตัวในกลุ่มยางรถยนต์นั่งส่วนบุคคลที่เพิ่มขึ้นมากที่สุดถึงร้อยละ 28.0 ในส่วนของตลาดส่งออกนั้น มีการขยายตัวเพียงเล็กน้อย เมื่อเทียบกับปี 2544 เนื่องจากกำลังการผลิตในกลุ่มประเทศอาเซียนที่มีสูงเกินกว่าความต้องการ จึงเกิดการแข่งขันด้านราคาในตลาดส่งออก 

  ปัจจุบัน คู่แข่งของบริษัทคือ ผู้ผลิตยางรถยนต์ในประเทศรายใหญ่ และผู้นำเข้ารายย่อย
  ซึ่งมีกำลังการผลิตสูงกว่าบริษัท โดยบริษัทประมาณการว่าบริษัทมีสัดส่วนทางการตลาดอยู่ในอันดับที่
  3 ของตลาดรวมภายในประเทศ

  โครงสร้างรายได้ของบริษัท

  บริษัทฯมีรายได้จากการจำหน่ายผลิตภัณฑ์ โดยจำแนกรายได้ตามลักษณะการจำหน่ายดังนี้

  (หน่วย : ล้านบาท)

+------------------------+-------+------+-------+-----+-------+-----+
|                        |   ปี   |   %  |   ปี   |   % |   ปี   | %   |
|                        |       |      |       |     |       |     |
|                        |  2545 |      |  2544 |     |  2543 |     |
+------------------------+-------+------+-------+-----+-------+-----+
|   รา                   |       |      |       |   6 |       | 6   |
| ยได้จาการจำหน่ายในประเทศ | 2,334 | 66.2 | 2,152 | 1.2 | 2,069 | 1.3 |
+------------------------+-------+------+-------+-----+-------+-----+
|   รายได้จากการส่งออก     |       |      |       |   3 |       | 3   |
|                        | 1,192 | 33.8 | 1,331 | 8.8 | 1,306 | 8.7 |
+------------------------+-------+------+-------+-----+-------+-----+
|   รวมรายได้จากการขาย    |       |   1  |       |     |       | 10  |
|                        | 3,526 | 00.0 | 3,515 |  10 | 3,375 | 0.0 |
|                        |       |      |       | 0.0 |       |     |
+------------------------+-------+------+-------+-----+-------+-----+

  อัตราเพิ่ม/ลดของมูลค่าจำหน่าย 0.3% 4.1% 5.0%

  จากโครงสร้างรายได้ข้างต้น จะเห็นได้ว่า ในปี 2545 บริษัทฯมีรายได้จากการขายสูงขึ้นจากปี
  2544 เพียง 11 ล้านบาท หรือเพิ่มขึ้นคิดเป็นร้อยละ 0.3
  โดยสัดส่วนที่เพิ่มขึ้นนี้เป็นผลจากการเติบโตของตลาดภายในประเทศ
  ประกอบกับปัจจัยบวกที่เป็นตัวแปรสำคัญช่วยกระตุ้นตลาดรถยนต์เติบโตอย่างต่อเนื่อง ได้แก่
  อัตราการขยายตัวทางเศรษฐกิจที่ปรับตัวดีขึ้น
  อัตราดอกเบี้ยเงินกู้อยู่ในระดับต่ำทำให้ผู้บริโภคส่วนหนึ่งมีความสามารถซื้อรถยนต์ได้ง่ายขึ้น
  และอัตราดอกเบี้ยเงินฝากต่ำ จูงใจให้ผู้บริโภคกลุ่มที่มีกำลังซื้อสูงไม่สนใจที่จะออมเงินมากนัก

  ช่องทางการจำหน่ายสินค้าของบริษัท สามารถแบ่งออกเป็น 3 กลุ่มใหญ่ได้ดังนี้

1.  ตลาดทดแทน (Replacement Market)
    คือตัวแทนจำหน่ายในประเทศทั้งรายเล็กและรายใหญ่

2.  โรงงานประกอบรถยนต์ (Original Equipment Market)
    คือโรงงานประกอบรถยนต์ภายใน

  ประเทศ

  3. ตลาดต่างประเทศ (Export Market)

  เป้าหมายการดำเนินธุรกิจ

ในปี 2545 ที่ผ่านมาภาวะอุตสาหกรรมยางรถยนต์ภายในประเทศมีการแข่งขันที่รุนแรงมาก
โดยจะเห็นว่าแต่ละบริษัทต่างนำกลยุทธ์ทางการตลาดในรูปแบบต่าง ๆ มาแข่งขันกัน เช่น
การพัฒนาช่องทางการจำหน่ายสินค้า การแข่งขันด้านราคา การรับประกันคุณภาพสินค้า
และการเน้นย้ำตัวสินค้าต่อกลุ่มผู้บริโภค ดังจะเห็นได้จากสื่อโฆษณาต่าง ๆ

1.  ในปีดำเนินงาน 2545 ที่ผ่านมา บริษัทได้ดำเนินแผนการตลาดอย่างต่อเนื่อง
    โดยเน้นย้ำไปที่คุณภาพและบริการหลังการขายของผลิตภัณฑ์ โดยเฉพาะโครงการ “รับประกัน
    มั่นใจ..อุ่นใจ 2 ต่อ จาก กู๊ดเยียร์ (Double Warranty)”
    ที่ให้ความคุ้มครองแก่ผู้บริโภคอย่างเต็มที่ กล่าวโดยสรุปคือ
    นโยบายรับประกันคุณภาพยางตลอดอายุการใช้งาน (Manufacturer Limited Warranty)
    และนโยบายรับประกันความเสียหายจากสภาพถนน (Road Hazard Warranty)
    ในส่วนของการพัฒนาช่องทางการจัดจำหน่าย ตามโครงการ “กู๊ดเยียร์ อีเกิ้ล สโตร์
    (Goodyear Eagle Store)”
    บริษัทฯยังคงดำเนินงานอย่างต่อเนื่องและสามารถบรรลุเป้าหมายที่วางไว้ทุกประการ
    บริษัทฯมีความมุ่งมั่นที่จะช่วยเหลือตัวแทนจำหน่ายที่ตั้งใจจะเติบโตไปกับบริษัทฯให้สามารถแข่งขันกับร้านค้าปลีกขนาดใหญ่ได้
    โดยที่ทางบริษัทฯจะพัฒนาและเสริมสร้างให้ “กู๊ดเยียร์ อีเกิ้ลสโตร์”
    เป็นร้านค้ายางรถยนต์ที่มีความแข็งแกร่งขึ้น โดยจุดมุ่งหมายของ “กู๊ดเยียร์ อีเกิ้ลสโตร์” คือ

  1. การพัฒนาตัวแทนจำหน่ายแต่ละรายให้สามารถแข่งขันได้

  2. การช่วยเหลือตัวแทนจำหน่ายในการขยายฐานลูกค้า

  3. การสร้างผลกำไรให้ตัวแทนจำหน่ายอย่างคุ้มค่า

  4. การช่วยตัวแทนจำหน่ายขยายตลาดของตนเอง

  แนวคิดเกี่ยวกับ “กู๊ดเยียร์ อีเกิ้ลสโตร์” จึงเป็นสิ่งที่ทำให้บริษัทฯมีความมั่นใจว่า
  จะช่วยให้ตัวแทนจำหน่ายที่มีความตั้งใจจริงกับบริษัท
  จะสามารถเติบโตได้แม้ในภาวะที่มีการแข่งขันกันทางธุรกิจอย่างรุนแรงทั้งปัจจุบันและในอนาคต